CELEX: 62015CN0555
Language: da
Date: 2015-10-28 00:00:00
Title: Sag C-555/15: Anmodning om præjudiciel afgørelse indgivet af Tribunal Administrativo e Fiscal de Leiria (Portugal) den 28. oktober 2015 — Bernard Jean Marie Gabarel mod Fazenda Pública

18.1.2016   
            
            
               DA
            
            
               Den Europæiske Unions Tidende
            
            
               C 16/20
            
         Anmodning om præjudiciel afgørelse indgivet af Tribunal Administrativo e Fiscal de Leiria (Portugal) den 28. oktober 2015 — Bernard Jean Marie Gabarel mod Fazenda Pública
   (Sag C-555/15)
   (2016/C 016/25)
   Processprog: portugisisk
   
      Den forelæggende ret
   
   Tribunal Administrativo e Fiscal de Leiria
   
      Parter i hovedsagen
   
   
      Sagsøger: Bernard Jean Marie Gabarel
   
      Sagsøgt: Fazenda Pública
   
      Præjudicielle spørgsmål
   
   
               1)
            
            
               Skal ikke-konventionelle behandlinger, navnlig osteopati, anses for at være virksomhed, der er knyttet til lægegerning, med henblik på fortolkningen af artikel 132, stk. 1, litra c), i Rådets direktiv 2006/112/EF (1) af 28. november 2006?
            
         
               2)
            
            
               Skal en afgiftspligtig person, som i overensstemmelse med national ret har autorisation til at udøve virksomhed, der er knyttet til lægegerning, som f.eks. fysioterapi, men som i forbindelse med udøvelsen af sin faglige virksomhed på sundhedsområdet, uden sondring eller som supplement, anvender både fysioterapeutiske og osteopatiske behandlinger, med henblik på artikel 132, stk. 1, litra c), i Rådets direktiv 2006/112/EF og dermed med henblik på momslovens artikel 9 betragtes som en fagperson, der overordnet set udøver virksomhed, der er knyttet til lægegerning, og som dermed er fritaget for moms?
            
         
      (1)  Rådets direktiv 2006/112/EF af 28.11.2006 om det fælles merværdiafgiftssystem (EUT L 347, s. 1).